สภาพอากาศช่วงสุดสัปดาห์นี้หลายพื้นที่มีปริมาณฝนลดลง ยกเว้นภาคใต้ที่ยังคงมีฝนตกหนักบางแห่ง
นายสมควร ต้นจาน ผู้อำนวยการส่วนพยากรณ์อากาศกลาง กองพยากรณ์อากาศ กรมอุตุนิยมวิทยาเปิดเผยถึงลักษณะอากาศของประเทศไทยในช่วงสุดสัปดาห์นี้ว่า ตั้งแต่วันนี้(29 ต.ค.64) - 31 ต.ค.64 หลายพื้นที่มีปริมาณฝนตกเล็กน้อยถึงปานกลางโดยเฉพาะภาคเหนือ ภาคกลางและภาคตะวันออกเฉียงเหนือ ปริมาณฝนร้อยละ 20 - 30 ของพื้นที่ ส่วนภาคใต้ ประชาชนควรเฝ้าระวังฝนตกหนักสะสมบางแห่งในช่วงตั้งแต่วันที่ 30  ต.ค. เป็นต้นไป ปริมาณฝนร้อยละ 60 - 70 ของพื้นที่ เนื่องจากได้รับอิทธิพลจากลมมรสุมโดยเฉพาะตั้งแต่จังหวัดสุราษฎร์ธานีลงไป จากนั้นตั้งแต่วันที่ 2 พ.ย. เป็นต้นไป ประเทศไทยตอนบนอุณหภูมิจะเริ่มลดลงผู้อำนวยการส่วนพยากรณ์อากาศกลาง กองพยากรณ์อากาศ กรมอุตุนิยมวิทยา กล่าวด้วยว่า ช่วงต้นเดือนพฤศจิกายนนี้ กรมอุตุนิยมวิทยาเตรียมประกาศเข้าสู่ฤดูหนาวอย่างเป็นทางการแล้วจึงขอให้ประชาชนติดตามสภาพอากาศจากกรมอุตุนิยมวิทยาอย่างต่อเนื่องและคาดว่าฤดูหนาวในปีนี้จะมีอากาศหนาวเย็นกว่าปีที่ผ่านมาเพียงเล็กน้อย